VSRS Sklep II DoR 514/2023
Datum: 2024-03-07T01:00:00.000+01:00
ecli: ECLI:SI:VSRS:2024:II.DOR.514.2023
opravilna_stevilka_ii_stopnje: VSL Sodba I Ip 1199/2023
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: predlog za dopustitev revizije - laična vloga - pomanjkanje postulacijske sposobnosti - nedovoljen predlog - zavrženje predloga za dopustitev revizije

## Jedro

Predlog za dopustitev revizije je zaradi pomanjkanja postulacijske sposobnosti nedovoljen.

## Izrek

Predlog se zavrže.

## Obrazložitev

1. Dolžnik je po svojem zakonitem zastopniku zoper sklep Višjega sodišča v Ljubljani I Ip 1199/2023 z dne 6. 11. 2023 vložil laičen predlog za dopustitev revizije.

2. Predlog ni dovoljen.

3. Vložitev predloga za dopustitev revizije je del postopka z izrednimi pravnimi sredstvi, v katerem lahko stranka opravlja pravdna dejanja samo po pooblaščencu, ki je odvetnik (tretji odstavek 86. člena Zakona o pravdnem postopku, v nadaljevanju ZPP), sama pa le v primeru, če ima opravljen pravniški državni izpit (četrti odstavek 86. člena ZPP). V obravnavanem primeru je zakoniti zastopnik dolžnika predlog za dopustitev revizije vložil sam, pri čemer ni izkazal, da bi imel opravljen pravniški državni izpit. Vrhovno sodišče je zato njegov predlog na podlagi določbe 367.č člena ZPP zavrglo.

4. Vrhovno sodišče je odločalo v senatu, ki je naveden v uvodu tega sklepa. Odločitev je sprejelo soglasno (sedmi odstavek 324. člena ZPP).